Emendamentos al Constitution del Statos Unite

thumb
Le Constitution del Statos Unite provide un maniera pro adder cambios al se. Como con ulle altere constitution, le Constitution pote esser cambiate per emendamentos.

Le prime dece emendamentos esseva un movimento de citatanos e politicos del Statos Unite a adder derectos human al Constitution. Le movimento esseva conducite per James Madison, un autor del Constitution e postea un presidente del Statos Unite. Iste dece emendamentos es congnoscite como le "Documento de derectos". Illes esseva acceptate insimul con le Constitution in 1791. 

Le emendamentos contine "linguage legal" e pote esser difficile a comprender. In vice de un translation directe del emendamentos, le effectos de cata emendamento es donate in infra.

I - Citatanos ha le libertates de religion, parlar, pressa, assemblea, petition.

II - Citatanos ha le derecto de posseder armas.

III - Le governamento non pote albergar soldatos in le casas del citatanos.

IV - Le governamento debe haber un mandato date per un judice e basate super evidentia pro cercar o prender le possessiones de un citatano.

V - Citatanos ha le derecto de non dicer qualcosa que pote condemnar se; citatanos non pote esser judicate al mesme crimine duo vices in le mesme maniera; le governamento debe obedir tote leges in un processo legal.

VI - Citatanos ha le derecto de un advocato e de un processo legal tosto.

VII - Juratos debe esser simile al accusato in processos legal.

VIII - Punitiones non debe esser cruel o inusual.

IX - Citatanos ha altere derectos non declarate in le constitution.

X - Poter non date al governamento federal es controlate per le statos o le citatanos.

XI - Personas non habitante un stato non pote accusar iste stato. (1795)

XII - Regulas super le election de presidentes e vicepresidentes per electores. (1804)

XIII - Le sclavitude es prohibite in le Statos Unite. (1865)

XIV - Personas nascite in le Statos Unite es citatanos del Statos Unite. (1868)

XV - Citatanos pote votar indifferente a racia o color. (1870)

XVI - Le governamento ha le poter de colliger impostos super receptas. (1913)

XVII - Regulas super le selection de un senator, post le senator previe perde su officio. Isto depende del constitution del stato. (1913)

XVIII - "Prohibition": Beverages alcoholic prohibite in le Statos Unite. (Cambiate per le emendamento XXI.) (1919)

XIX - Citatanos feminin ha le derecto de votar. (1920)

XX - Un presidente novo seligite comencia su officio 20e die de januario; membros del congresso novo seligite comencia lor officio 3e de januario. Regulas pro seliger un presidente o vicepresidente nove o un membro del congresso in le caso de morte. (1933)

XXI - Le emendamento XVIII es removite. (1933)

XXII - Le presidente pote haber justo duo terminos de quatro annos. (1951)

XXIII - Citatanos del Districto de Columbia pote votar. (1961)

XXIV - Citatanos non debe pagar un imposto pro votar. (1964)

XXV - Regulas super le substituto del presidente o vicepresidente in le caso de morte o incapacitate. Le vicepresidente es le presidente post le remotion del presidente previe. Le presidente selige un nove vicepresidente con le votos del duo-tertios del congresso. (1967)

XXVI - Citatanos qui ha le etate de 18 annos o plus ha le derecto de votar (previe 21 annos). (1971)

XXVII - Si le senatores augmenta su receptas o salario, le augmento non essera effective usque le election de representantes nove. (1992)

Referentias

https://constitutioncenter.org/the-constitution/amendments

https://study.com/academy/lesson/us-constitutional-amendments-defintion-summary-order.html

https://www.history.com/topics/united-states-constitution/amendments-us-constitution